Dňa 30.06.2016 ÚSVRK predložil spracované návrhy žiadostí o nenávratný finančný príspevok spolu s podpornou dokumentáciou Ministerstvu vnútra SR, ktoré je v programovom období 2014-2020 sprostredkovateľským orgánom pre Operačný program Ľudské zdroje. Jedná sa o dva národné projekty a to Národný projekt terénna sociálna práca a terénna práca v obciach s prítomnosťou marginalizovaných komunít I. a Národný projekt  Komunitné centrá v mestách a obciach s prítomnosťou MRK – 1. fáza.

V zmysle systému riadenia európskych štrukturálnych a investičných fondov pre programové obdobie 2014-2020 v aktuálnom znení je ďalší postup nasledovný:

**Príprava, schvaľovanie a implementácia národných projektov**

1. Riadiaci orgán (MPSVR SR) je povinný pred vyzvaním pre národné projekty vykonať kontrolu správnosti a kompletnosti vyzvania. Vyzvanie predkladá sprostredkovateľský orgán MV SR
2. Sprostredkovateľský orgán MV SR na predloženie národného projektu vyzve budúceho žiadateľa (MV SR/ÚSVRK) písomne alebo zverejnením vyzvania na svojom webovom sídle.
3. Žiadateľ (MV SR/ÚSVRK) na základe vyzvania predloží dve žiadosti o nenávratný finančný príspevok /ŽoNFP (Národný projekt terénna sociálna práca a terénna práca v obciach s prítomnosťou marginalizovaných komunít I. a Národný projekt  Komunitné centrá v mestách a obciach s prítomnosťou MRK – 1. fáza)
4. Nasleduje proces schvaľovania predložených ŽoNFP, ktorý zahŕňa:
5. Administratívne overenie
6. Odborné hodnotenie
7. Vydanie rozhodnutia o schválení/neschválení

**Implementácia národných projektov**

1. Vyhlásenie oznámenia na predkladanie žiadostí k zapojeniu sa do národného projektu (vyhlási MV SR/ÚSVRK)
2. Kontrola predložených žiadostí (vykoná MV SR/ÚSVRK)
3. Uzatvorenie zmlúv o spolupráci medzi prijímateľom (MV SR/ÚSVRK) a užívateľom (150 obcí)
4. Realizácia aktivít projektu

O ďalšej fáze prípravy, schvaľovania a implementácii národných projektov Vás budeme informovať každý mesiac/v priebehu mesiaca júl 2016.